

ROMÂNIA
JUDEȚUL DÂMBOVIȚA
COMUNA DÃRMÃNEȘTI
Consiliul Local

H O T Ă R Â R E
privind aprobarea participării în cadrul proiectului “Înființarea de piste pentru biciclete în comuna Dărmănești, județul Dâmbovița” finanțat prin Planul Național de Redresare și Reziliență, Componenta C10 – Fondul local, Investiția I.1.4 - Asigurarea infrastructurii pentru transportul verde – piste pentru biciclete la nivel
local/metropolitan

CONSILIUL LOCAL DĂRMĂNEȘTI, JUDEȚUL DÂMBOVIȚA, întrunit în  ședință extraordinară la data de 20 mai 2022;
Luând act de 
1. Referatul de aprobare nr. 5308/20.05.2022 al primarului comunei Dărmănești pentru inițierea și motivarea Proiectului de Hotărâre nr. 5303/20.05.2022, referitor la aprobarea implementării  Proiectului “Înființarea de piste pentru biciclete în comuna Dărmănești, județul Dâmbovița” finanțat prin Planul Național de Redresare și Reziliență, Componenta C10 – Fondul local, Investiția I.1.4 - Asigurarea infrastructurii pentru transportul verde – piste pentru biciclete la nivel local/metropolitan; 
1. Raportul de specialitate  întocmit de Compartimentul de achiziții publice din cadrul aparatului de specialitate al primarului pentru Proiectul de Hotărâre, anterior menționat, înregistra sub nr.  5309/20.05.2022;

Văzând prevederile actualizate ale actelor normative incidente: 
1. Art. 129 alin. (1) din OUG nr. 57/2019 potrivit căruia: ”(1) Consiliul local are inițiativă și hotărăște, în condițiile legii, în toate problemele de interes local, cu excepția celor care sunt date prin lege în competența altor autorități ale administrației publice locale sau centrale.”
- Art. 240 alin. (2) din OUG nr. 57/2019 potrivit căruia:”...(2) Aprecierea necesității și oportunitatea adoptării și emiterii actelor administrative aparține exclusiv autorităților deliberative, respectiv executive......” ;
- Legea nr. 273/2006 privind finanțele publice locale, cu modificările și completările ulterioare;
- Legea nr. 24/2000 privind normele de tehnică legislativă pentru elaborarea actelor normative, cu modificările și completările ulterioare;
- Art. 129 alin. (4) lit. d) si art. 197 din OUG nr. 57/2019 privind Codul administrativ cu modificările si completările ulterioare;
	În temeiul art. 139 alin. (3) lit. a) și g) coroborat cu art. 140 alin. (1) din Codul Administrativ aprobat prin OUG nr. 57/2019 cu modificările si completările ulterioare, adoptã urmãtoarea 
Hotãrâre :

[bookmark: ref%2523A1][bookmark: ref%2523A4][bookmark: tree%252374]Art.1. Se aprobă participarea Comunei Dărmănești în cadrul proiectului “Înființarea de piste pentru biciclete în comuna Dărmănești, județul Dâmbovița” în vederea obținerii de finanțare prin Planul Național de Redresare și Reziliență, Componenta C10 – Fondul local, Investiția I.1.4 - Asigurarea infrastructurii pentru transportul verde – piste pentru biciclete la nivel local/metropolitan.

Art.2. Se aprobă Nota de fundamentare a investiției aferente proiectului “Înființarea de piste pentru biciclete în comuna Dărmănești, județul Dâmbovița”, prevazutã în Anexa nr. 1 a prezentei hotârâri.

Art.3. Se aprobă cheltuielile legate de proiectul “Înființarea de piste pentru biciclete în comuna Dărmănești, județul Dâmbovița” în cuantum de 1.821.399,00 lei fără TVA la care se adaugă TVA în sumă de 346.065,81 lei, valoarea finanțării cu TVA fiind de 2.167.464,81 lei. 

 Art.4. Solicitantul se angajează să finanțeze toate cheltuielile neeligibile care asigură implementarea proiectului, astfel cum acestea vor rezulta din documentațiile tehnico – economice în etapa de implementare.
Art.5.  Se aprobă descrierea sumară a investiței aferente proiectului “Înființarea de piste pentru biciclete în comuna Dărmănești, județul Dâmbovița”, conform Anexei nr. 2, parte integrantã a prezentei hotârâri.

Art.6. Consiliul Local Dărmănești împuternicește pe domnul primar, Mihalache Valentin, să semneze toate actele necesare şi contractul de finanțare în numele Comunei Dărmănești.
Art.7.  Cu ducerea la îndeplinire a prezentei hotărâri se împuternicește Primarul Comunei Dărmănești, iar Secretarul General o va comunica către instituțiile și persoanele interesate.

[bookmark: _Hlk530652393]Preşedinte de ședinţã,
 Constantin Leca


Contrasemneazã pentru legalitate,
                                                                                                                 Secretar general, 
									                Ana-Maria Slotea



Nr. 27
Dãrmãnești, 20.05.2022









Această hotărâre a fost adoptată de Consiliul Local Dãrmãnești în şedinţa extraordinarã, convocatã de îndatã, din 20.05.2022,  cu respectarea prevederilor art. 139 alin (3) din OUG nr. 57/2019, cu un număr de 9  voturi din numărul total de 13 consilieri locali în funcţie şi  9 consilieri prezenţi la vot.



Anexa nr. 1 la HCL Dãrmãnești nr. 27/20.05.2022

	Planul Național de Redresare și Reziliență
Componenta C10 – Fondul Local


Anexă la Ghidul specific

	Model F




NOTĂ DE FUNDAMENTARE


	
	Planul Național de Redresare și Reziliență, Componenta C10 – Fondul local, Investiția I.1.4 - Asigurarea infrastructurii pentru transportul verde – piste pentru biciclete la nivel
local/metropolitan
	Titlu apel proiect: PNRR/2022/C10

Titlu proiect: “Înființarea de piste pentru biciclete în comuna Dărmănești, județul Dâmbovița”

	1.
	Descrierea pe scurt a situației actuale (date statistice, elemente specifice, etc.)
	Comuna Darmănești este situată în partea de est a județului Dâmbovița, la 33 km de Târgoviște, orasul de resedinta al judetului Dambovita, la 5 km de localitatea Vladeni.
Comuna Darmanesti se afla la limita cu judetul Prahova, pe axa Targoviste-Ploiesti.
Comuna Darmanesti are in componenta doua sate:
- Darmanesti – localitatea de resedinta;
- Marginenii de Sus.
Conform analizei SWOT a domeniului cultură, culte, sport, turism și agrement din cadrul Strategiei de Dezvoltare Locală 2021 – 2027 a comunei Dărmănești, județul Dâmbovița, comuna deține dotări limitate pentru practicarea activităților sportive și de agrement.
Obiectivele turistice la nivelul comunei constau în monumente istorice cu o vechime considerabilă: 
· Biserica “Sfantul Nicolae” – sat Darmanesti, comuna Darmanesti –
· 1833-1837; 
· Scoala – sat Darmanesti, comuna Darmanesti – 1865-1901;
· Necropola tumulara - sar Marginenii de Sus, comuna Darmanesti –“movile”, la 1,2 km est de localitate – Epoca Bronzului; 
De asemenea, comuna beneficiază de un cadrul natural cu valoare deosebită, favorabil dezvoltării turismului de agrement (pescuit),existând și premizele dezvoltării și practicării agroturismului.
Proiectul propus la finanțare se află în concordanță cu Strategia de Dezvoltare Locală 2021 – 2027 a comunei Dărmănești, județul Dâmbovița, domeniul “Cultură, culte, sport, turism și agrement”, obiectivul general “Dezvoltarea infrastructurii pentru cultură, sport și agrement”, obiectivul specific “Dezvoltarea infrastructurii pentru practicarea sportului și organizarea de competiții sportive”.
În comuna Dărmănești, la ora actuală, circulația bicicliștilor se desfașoară cu dificultate, având în vedere faptul că nu sunt amenajate piste pentru biciclete, deși o mare parte a populației comunei utilizează acest mijloc de deplasare. 
Proiectul propus la finanțare rezolvă problema infrastructurii pentru biciclete prin crearea de piste pentru biciclete, ceea ce va încuraja populația să folosească acest mijloc de transport, atât ca modalitate ecologică de deplasare, cât și ca modalitate de petrecere a timpului liber și de practicare a unui sport în vederea menținerii unei stări optime de sănătate.
De asemenea, existența infrastructurii pentru biciclete poate reprezenta o premiză pentru încurajarea practicării agroturismului în comună dat fiind patimoniul natural existent.
Transportul cu bicicleta, în special, dar si cu autovehiculele electrice și electrice hibride, reprezintă o modalitate de circulație deosebit de oportună, în conditiile actuale, datorită mobilității pe care o asigură, a beneficiilor economice, ecologice și medicale.
Prezentul proiect răspunde obiectivelor Strategiei Naționale de Încurajare a Utilizării Bicicletei, potrivit căreia punctele tari, conform analizei SWOT sunt:
· În 2016, România era al 6-lea cel mai mare producător european de biciclete;
· Bicicleta face parte din categoria mijloacelor de transport cele mai ieftine și care necesită cea mai ieftină infrastructură;
· Foarte importante sunt şi beneficiile de sănătate pe care le au utilizatorii, utilizarea ei frecventă contribuind la prevenirea bolilor asociate sedentarismului;
· Nivelul anual de precipitaţii din România este favorabil pentru utilizarea frecventă a bicicletei;
Lipsa infrastructurii pentru biciclete este problema majoră care blochează creşterea numărului de utilizatori. Cercetarea sociologică privind percepțiile și atitudinile referitoare la mersul pe bicicletă și infrastructura existentă, desfăşurată în perioada noiembrie 2018 – ianuarie 2019 arată că 57,8% dintre utilizatori consideră că doar în mică măsură infrastructura pentru biciclete din localitatea lor determină utilizarea frecventă a bicicletei. 34,2% declară că în localitățile lor nu există infrastructură pentru biciclete și doar 7,8% sunt mulțumiți de infrastructura din localitățile lor. 
Lipsa unei infrastructuri adecvate este identificată de Buletinul siguranței rutiere 2017 ca principală cauză a numărului mare de decese din zona rurală, în rândul bicicliştilor accidentaţi. Astfel, poliţia rutieră a concluzionat în raport că “infrastructura rutieră se intersectează, uneori chiar până la suprapunere, cu traseele ce derivă din activitățile zilnice ale persoanelor din mediul rural (drumurile/ străzile din mediul rural sunt împărțite uneori între automobile, bicicliști, vehicule agricole, autovehicule atipice, căruțe, pietoni, spațiu de joacă pentru copii etc.”. 
De altfel, şi Strategia Naţională pentru Siguranță Rutieră 2016 - 2023 identifică insuficienţa amenajărilor rutiere special destinate bicicletei ca fiind o cauză principală în cazul accidentelor în care sunt implicaţi bicicliştii.
Beneficiile rezultate ca urmare a implementării proiectului sunt:
· Îmbunătățirea gradului de siguranță pentru utilizatorii vulnerabili (bicicliști), prin asigurarea de facilități adecvate.
· Îmbunătățirea deplasărilor nemotorizate (velo), prin creșterea standardelor de calitate și siguranță în utilizarea acestor moduri de transport.
· Dezvoltarea turismului în zonă.
· Scăderea emisiilor anuale echivalente CO2.

	2.
	Necesitatea și oportunitatea investiției pentru care se aplică
	Investiția finanțează realizarea infrastructurii de rulare pentru biciclete în intravilanul localității Dărmănești, comuna Dărmănești, județul Dâmbovița.
Investiția nu va fi utilizată economic/comercial, accesul fiind asigurat gratuit, pe baze nediscriminatorii, tuturor utilizatorilor de biciclete.
Necesitatea realizarii pistelor de biciclete este dată de nevoia asigurării unui culoar destinat utilizatorilor de biciclete întrucât la momentul actual circulația bicicliștilor se desfășoară cu dificultate în comună, având în vedere faptul că nu sunt amenajate piste pentru biciclete, deși o mare parte a populației comunei utilizează acest mijloc de deplasare. Mai mult, lipsa culoarelor destinate bicicletelor limitează opțiunile de petrecere a timpului liber în mijlocul naturii cu scopul de a face mișcare în vederea asigurării unei stări optime de sănătate.
În scopul acoperirii necesității identificate, vor fi amenajate piste pentru biciclete cu o lățime a benzii de 1,5 m, inclusiv marcajul de delimitare (un sens de circulație). Lungimea totală a pistelor pentru biciclete va fi de 6.400m, astfel: sensul de circulație din stânga – L = 3200m, sensul de circulație din dreapta – L = 3200m.
Între ampriza drumului și pista de cicliști, s-a prevăzut un spațiu de siguranță în lațime de minim 0.50 m, iar pistele de biciclete sunt încadrate de borduri de ciment cu dimensiunea de 10 x 15 cm.

Structura rutieră:
· 4 beton asfaltic BA16 cu pigment de culoarea roșie;
· 10 cm beton de ciment C30/37;
· 10 cm piatra spartă

Pistele de biciclete, vor fi semnalizate corespunzator, prin amplasarea de indicatoare si marcarea cu pictograme. Infrastructura va avea în vedere prevederile/recomandările Ghidului de proiectare a infrastructurii pentru biciclete care conține cerinţe generale de calitate a infrastructurii pentru biciclete şi trotinete electrice – trasee, parcaje – în vederea asigurării viabilității acesteia. Suprafața pistei pentru biciclete va fi realizată dintr-un material rigid, stabil, cu un finisaj antiderapant, pe toată lungimea traseului. Pista pentru biciclete va fi proiectată pentru deplasarea cu o viteză de 30 km/h. 
Lățimea unui culoar pentru biciclete va fi de 1,5 metri, inclusiv marcajul de delimitare. Proiectarea unui culoar pentru biciclete trebuie să țină cont de suprafața părții carosabile ce va fi atribuită circulației bicicletelor (canalizări, șanțuri pantry scurgerea apei etc). Traiectoria bicicletelor trebuie să fie previzibilă, să aibă continuitate și să asigure conexiunea a cel puțin două puncte de interes la nivel local.
Delimitarea culoarelor pentru biciclete se va face cu marcaj de culoare albă, linie simplă discontinuă. Se va asigura un spațiu de siguranță de 0,5 m liber de orice obstacol. În cazul în care culoarul pentru biciclete trece pe lângă parcaje auto paralele cu trotuarul, spațiul de siguranță între parcaje și bandă va fi de minimum 1 metru.
De asemenea, va fi prevăzut un sistem de scurgere și evacuare a apei pluviale astfel încât să nu existe pericol de băltire pe suprafața pistei și va fi asigurată legătura facilă și în siguranță cu partea carosabilă destinată traficului general, la capete.
Oportunitatea investiției:
1. crearea infrastructurii necesare circulației bicicliștilor care la momentul actual se desfășoară cu dificultate în comună, având în vedere faptul că nu sunt amenajate piste pentru biciclete, deși o mare parte a populației comunei utilizează acest mijloc de deplasare;
2. încurajarea practicării unor activități sportive favorabile menținerii unui stil de viață armonios și sănătos;
3. crearea premizelor practicării agroturismului prin asigurarea infrastructurii pentru biciclete;
4. scăderea emisiilor anuale echivalente CO2.

	3.
	Corelarea cu proiecte deja implementate la nivel local

	
	Titlul proiectului
	Sursa de finanțare
	Valoarea totală a proiectului

	Reabilitare, modernizare, extindere și dotare cămin cultural din sat Dărmănești, Str. Mihai Viteazul, Nr. 897, Comuna Dărmănești
	CNI
	4.888.233,91 lei

	Sală de sport școlară în comuna Dărmănești, județ Dâmbovița
	CNI
	5.489.859,01 lei



Toate proiectele implementate, menționate mai sus, au un punct comun cu proiectul propus la finanțare prin prisma accentului pus pe crearea premizelor pentru creșterea calității vieții locuitorilor din comuna Dărmănești, județul Dâmbovița. 

	4.
	Corelarea cu proiecte în curs de implementare de la nivel local
	
Nu este cazul. 

	5.
	Corelarea cu celelalte proiecte pentru care se aplică la finanțare
	
	Titlul proiectului
	Sursa de finanțare
	Valoarea totală a proiectului

	Modernizare drumuri comunale în comuna Dărmănești
	Anghel Saligny
	8.984.877,45 lei

	Modernizare străzi și drumuri în comuna Dărmănești
	Anghel Saligny
	4.757.725,13 lei

	Extindere canalizare în satul Dărmănești, comuna Dărmănești, județul Dâmbovița
	Anghel Saligny
	25.798.197,16 lei

	Amenajare sistem pentru scurgerea apelor, podețe și realziare trotuare pe DN 72, între km 59+000 și km 62+200, în sat Dărmănești, comuna Dărmănești, județul Dâmbovița
	Anghel Saligny
	5.925.333,48 lei

	Creșterea eficienței energetice și gestionarea inteligentă a energiei pentru grădinița cu program normal Dărmănești, comuna Dărmănești, județul Dâmbovița
	AFM
	2.247.411,22 lei

	Modernizare Școala Gimnazială Dărmănești, comuna Dărmănești, județul Dâmbovița
	CNI
	13.404.615,25 lei



Toate proiectele depuse în vederea obținerii de finanțare au un punct comun cu proiectul propus la finanțare prin prisma accentului pus pe crearea premizelor pentru creșterea calității vieții locuitorilor din comuna Dărmănești, județul Dâmbovița. 

	6.
	Efectul pozitiv previzionat prin realizarea obiectivului de investiții
	· Îmbunătățirea gradului de siguranță pentru utilizatorii vulnerabili (bicicliști), prin asigurarea de facilități adecvate.
· Îmbunatățirea deplasărilor nemotorizate (velo), prin creșterea standardelor de calitate și siguranță în utilizarea acestor moduri de transport.
· Dezvoltarea agroturismului în zonă.
· Scăderea emisiilor anuale echivalente CO2.

	7.
	Modul de îndeplinire a condițiilor aferente investițiilor
	· Proiectul propus la finanțare se află în concordanță cu Strategia de Dezvoltare Locală 2021 – 2027 a comunei Dărmănești, județul Dâmbovița, domeniul “Cultură, culte, sport, turism și agrement”, obiectivul general “Dezvoltarea infrastructurii pentru cultură, sport și agrement”, obiectivul specific “Dezvoltarea infrastructurii pentru practicarea sportului și organizarea de competiții sportive”.
· Investiția nu va fi utilizată economic/comercial, accesul fiind asigurat gratuit, pe baze nediscriminatorii, tuturor utilizatorilor de biciclete;
· Lățimea unui culoar pentru biciclete va fi de 1,5 metri, inclusiv marcajul de delimitare;
· Între ampriza drumului și pista de cicliști, s-a prevăzut un spațiu de siguranță în lățime de minim 0.50 m, iar pistele de biciclete sunt încadrate de borduri de ciment cu dimensiunea de 10 x 15 cm;
· Pistele de biciclete, vor fi semnalizate corespunzător, prin amplasarea de indicatoare și marcarea cu pictograme;
· Infrastructura va avea în vedere prevederile/recomandările Ghidului de proiectare a infrastructurii pentru biciclete care conține cerinţe generale de calitate a infrastructurii pentru biciclete şi trotinete electrice – trasee, parcaje – în vederea asigurării viabilității acesteia.
· Asigurarea unei suprafețe a pistei pentru biciclete dintr-un material rigid, stabil, cu un finisaj antiderapant, pe toată lungimea traseului;
· Asigurarea unui sistem de scurgere și evacuare a apei pluviale astfel încât să nu existe pericol de băltire pe suprafața pistei;
· Pista pentru biciclete este proiectată pentru deplasarea cu o viteză de 30 km/h;
· Asigurarea legăturii facile și în siguranță cu partea carosabilă destinată traficului general, la capete.
· Proiectarea unui culoar pentru biciclete trebuie să țină cont de suprafața părții carosabile ce va fi atribuită circulației bicicletelor (canalizări, șanțuri pentru scurgerea apei etc). Traiectoria bicicletelor trebuie să fie previzibilă.
· Delimitarea culoarelor pentru biciclete se face cu marcaj de culoare albă, linie simplă discontinuă. Se poate utiliza linie continuă pe contrasensul deschis bicicletelor.
· Se va asigura un spațiu de siguranță de 0,5 m liber de orice obstacol. În cazul în care culoarul pentru biciclete trece pe lângă parcaje auto paralele cu trotuarul, spațiul de siguranță între parcaje și bandă va fi de minimum 1 metru.

	8.
	Descrierea procesului de implementare
	Proiectul propus se implementează pe o perioada de 24 luni. Activitățile proiectului constau în:

1. Management de proiect
· Monitorizarea proiectului și asigurarea că perioada de derulare a activităților va fi în conformitate cu graficul Gantt, fără a depăși data de 30 iunie 2026;
· Realizarea de notificări/acte adiționale la contractul de finanțare, dacă va fi cazul;
· Justificarea finanțării primite;
· Realizarea de rapoarte de progres al proiectului;
· Realizarea oricăror documente solicitate de Autoritatea finanțatoare.

2. Achiziție servicii de proiectare și execuție lucrări realizare piste pentru biciclete 
Procedura de achizitie se va derula, în conformitate cu prevederile Legii 98/2016. Activitatea se va realiza in lunile 1 -5 de proiect.
3. Realizare documentații tehnico - economice
 Activitatea se va realiza in lunile 5 - 12 de proiect.

4. Realizare lucrări piste pentru biciclete
Activitatea se va realiza în lunile 12 – 24 de proiect.

5. Asigurarea măsurilor de informare și publicitate privind operațiunile finanțate din Mecanismul de Redresare și Reziliență
	


Activitatea se va derula pe întreaga perioadă de derulare a proiectului de 24 de luni.


	9.
	Alte informații
	Conform prevederilor Ghidului specific aferent Componentei C10 – Fondul local, prin proiectul propus la finanțare vor fi instalate 2 stații de încărcare pentru vehicule electrice cu 2 puncte de încărcare (22kw si 50 kw).
Beneficiarul investiției va asigura un spațiu adecvat pentru amplasamentul stațiilor de reîncărcare pentru vehicule electrice (care va presupune și posibilitatea de staționare a vehiculelor pe perioada încărcării), precum și toate activitățile și costurile necesare pentru punerea în funcțiune a stațiilor.
În procesul de pregătire a proiectului, solicitantul a respectat legislația naţională şi comunitară aplicabilă în domeniul dezvoltării durabile, protecției mediului, egalităţii de şanse, de gen, nediscriminare, accesibilitate. De asemenea, în procesul de verificare, implementare şi durabilitate a contractului de finanţare, solicitantul va respecta legislaţia naţională şi comunitară aplicabilă în domeniul dezvoltării durabile, protecției mediului, egalităţii de şanse, de gen, nediscriminare, accesibilitate.
Solicitantul/cererea de finanțare respectă minimul legislativ în aceste domenii, asumat prin Declarația de angajament (Model A).
În procesul de pregătire a proiectului, solicitantul a respectat obligaţiile prevăzute în PNRR pentru implementarea principiului „Do No Significant Harm” (DNSH) (“A nu prejudicia în mod semnificativ”), astfel cum este prevăzut la Articolul 17 din Regulamentul (UE) 2020/852 privind instituirea unui cadru care să faciliteze investițiile durabile, pe toată perioada de implementare a proiectului. De asemenea, în procesul de verificare, implementare și durabilitate a contractului de finanțare, solicitantul va respecta obligaţiile prevăzute în PNRR pentru implementarea principiului „Do No Significant Harm” (DNSH) (“A nu prejudicia în mod semnificativ”), astfel cum este prevăzut la Articolul 17 din Regulamentul (UE) 2020/852 privind instituirea unui cadru care să faciliteze investițiile durabile, pe toată perioada de implementare a proiectului.  
Solicitantul/cererea de finanțare respectă condițiile prevăzute în PNRR pentru implementarea principiului „Do No Significant Harm” (DNSH), asumate prin Declarația privind respectarea aplicării principiului DNSH în implementarea proiectului (Model E).

Anexa nr. 2 la HCL Dãrmãnești nr. 27/20.05.2022

Descrierea sumară a investiției aferente proiectului
“Înființarea de piste pentru biciclete în comuna Dărmănești, județul Dâmbovița”

Investiția finanțează realizarea infrastructurii de rulare pentru biciclete în intravilanul localității Dărmănești, comuna Dărmănești, județul Dâmbovița.
Investiția nu va fi utilizată economic/comercial, accesul fiind asigurat gratuit, pe baze nediscriminatorii, tuturor utilizatorilor de biciclete.
Necesitatea realizarii pistelor de biciclete este dată de nevoia asigurării unui culoar destinat utilizatorilor de biciclete, pe zona de intravilan a localitații Dărmănești, județul Dâmbovița din perspectiva următoarelor oportunități ce vor fi create:
1. înființarea infrastructurii necesare circulației bicicliștilor care la momentul actual se desfășoară cu dificultate în comună, având în vedere faptul că nu sunt amenajate piste pentru biciclete, deși o mare parte a populației comunei utilizează acest mijloc de deplasare;
2. încurajarea practicării unor activități sportive favorabile menținerii unui stil de viață armonios și sănătos;
3. crearea premizelor practicării agroturismului prin asigurarea infrastructurii pentru biciclete;
4. scăderea emisiilor anuale echivalente CO2.
Vor fi amenajate piste pentru biciclete cu o lățime a benzii de 1,5 m, inclusiv marcajul de delimitare (un sens de circulație). Lungimea totală a pistelor pentru biciclete va fi de 6.400m, astfel: sensul de circulație din stânga – L = 3200m, sensul de circulație din dreapta – L = 3200m.
Între ampriza drumului și pista de cicliști, s-a prevăzut un spațiu de siguranță în lațime de minim 0.50 m, iar pistele de biciclete sunt încadrate de borduri de ciment cu dimensiunea de 10 x 15 cm.

Structura rutieră:
· 4 beton asfaltic BA16 cu pigment de culoarea roșie;
· 10 cm beton de ciment C30/37;
· 10 cm piatra spartă

Pistele de biciclete, vor fi semnalizate corespunzator, prin amplasarea de indicatoare si marcarea cu pictograme. Infrastructura va avea în vedere prevederile/recomandările Ghidului de proiectare a infrastructurii pentru biciclete care conține cerinţe generale de calitate a infrastructurii pentru biciclete şi trotinete electrice – trasee, parcaje – în vederea asigurării viabilității acesteia. Suprafața pistei pentru biciclete va fi realizată dintr-un material rigid, stabil, cu un finisaj antiderapant, pe toată lungimea traseului. Pista pentru biciclete va fi proiectată pentru deplasarea cu o viteză de 30 km/h. 
Lățimea unui culoar pentru biciclete va fi de 1,5 metri, inclusiv marcajul de delimitare. Proiectarea unui culoar pentru biciclete trebuie să țină cont de suprafața părții carosabile ce va fi atribuită circulației bicicletelor (canalizări, șanțuri pantry scurgerea apei etc). Traiectoria bicicletelor trebuie să fie previzibilă, să aibă continuitate și să asigure conexiunea a cel puțin două puncte de interes la nivel local.
Delimitarea culoarelor pentru biciclete se va face cu marcaj de culoare albă, linie simplă discontinuă. Se va asigura un spațiu de siguranță de 0,5 m liber de orice obstacol. În cazul în care culoarul pentru biciclete trece pe lângă parcaje auto paralele cu trotuarul, spațiul de siguranță între parcaje și bandă va fi de minimum 1 metru.
De asemenea, va fi prevăzut un sistem de scurgere și evacuare a apei pluviale astfel încât să nu existe pericol de băltire pe suprafața pistei și va fi asigurată legătura facilă și în siguranță cu partea carosabilă destinată traficului general, la capete.

Ca urmare a investițiilor efectuate în cadrul proiectului “Înființarea de piste pentru biciclete în comuna Dărmănești, județul Dâmbovița”, valoarea finanțării se prezintă după cum urmează, conform secțiunilor cererii de finanțare de pe platforma online de depunere:

	Valori proiect (Euro, fără TVA)
	Valori proiect (Lei, fără TVA)

	Numărul de stații de încărcare: 2
	Cursul Inforeuro aferent lunii mai 2021: 4,9227

	Valoarea stațiilor de încărcare: 50.000,00
	Valoarea stațiilor de încărcare: 246.135,00

	Valoarea investiței (fără stații): 320.000,00
	Valoarea investiței (fără stații): 1.575.264,00

	Valoarea totală a proiectului: 370.000,00
	Valoarea totală a proiectului: 1.821.399,00




















